Casemiro

**Carlos Henrique José Francisco Venâncio Casimiro** (lindur më 23 Shkurt 1992), njohur si **Casemiro**, është një futbollist profesionist brazilian i cili luan si mesfushor mbrojtës për klubin anglez Manchester United dhe kombëtaren braziliane.

## Karriera me klube
### São Paulo
Lindur në São José dos Campos, São Paulo, Casemiro është produkt i akademisë në São Paulo. Nga mosha 11 vjeçare e më lartë, ai ka qënë kapiten i të gjitha kategorive të moshave.

Casemiro bëri debutimin e tij në Série A më 25 Korrik 2010, në një humbje jashtë fushe kundër Santos FC. Ai shënoi golin e tij të parë më 15 Gusht, duke ndihmuar skuadrën që të marrë një barazim 2–2 kundër Cruzeiro Esporte Clube.

### Real Madrid
Vonë në Janar 2013, Casemiro u huazua te Real Madrid në Spanjë, duke u vendosur te skuadra B në Segunda División. Ai luajti ndeshjen e parë zyrtare me klubin më 16 Shkurt, duke luajtur si titullar në humbjen 1–3 kundër CE Sabadell FC.

Casemiro bëri debutimin e tij në La Liga më 20 prill 2013, duke luajtur 90 minuta në fitoren 3–1 në shtëpi kundër Real Betis. Më 10 qershor, transferimi u kompletua, duke bërë që Casemiro të firmoste një kontratë katër-vjeçare.

Casemiro u huazua te klubi portugez Porto më 19 korrik 2014, në një huazim deri në fund të sezonit.

### Manchester United
Më 19 gusht 2022, Real Madridi dhe Manchester United arritën një marrëveshje për transferimin e Casemiros. Tre ditë më vonë, ai firmosi një kontratë tre-vjeçare me klubin anglez me mundësi rinovimi për një vit. Shuma e transferimit u raportua të ishte 60 milion £ plus 10 milion £ bonuse të ndryshme. Sipas raportimeve Casemiro i kishte thënë agjentit të tij t'i dërgonte një mesazh klubit pas humbjes turpëruese 4–0 kundër Brentfordit, duke thënë "Unë do t'a rregulloj", duke i'u referuar formës negative të ekipit.

Casemiro bëri debutimin e tij me ekipin më 27 gusht në fitoren 2–1 kundër Southamptonit në Premier Ligë, duke u aktivizuar si zëvëndësues në pjesën e dytë. Më 22 tetor, ai shënoi golin e parë në Premier Ligë me një gjuajtje me kokë në minutën e 94të të barazimit 1–1 kundër Çelsit.

Në muajin janar, Casemiro mori lëvdada nga trajneri i ekipit Erik ten Hag, i cili vuri në dukje kontributin e tij në fushë, pozicionimin e tij si dhe ndikimin në lojën e ekipit. Më 4 shkurt, ai u ndëshkua me karton të kuq për sjellje të dhunshme në ndeshjen kundër Crystal Palace, gjatë së cilës ai u kap duke vendosur duart në fytin e lojtarit kundërshtar Will Hughes; ai u pezullua me tre ndeshje për këtë veprim. Më 26 shkurt, Casemiro shënoi një nga dy golat e fitores 2–0 kundër Newcastle United në finalen e Kupës së Ligës, duke fituar trofeun e parë me klubin. Ai u shpall fituesi i Trofeut Alan Hardaker si lojtari më i mirë i ndeshjes.

## Karriera ndërkombëtare
Pasi bëri paraqitje me kombëtaren nën-20 në Kampionatin Amerikano Jugor nën-20 2011, Casemiro bëri debutimin e tij me kombëtaren e parë më 14 shtator 2011 në barazimin 0–0 kundër Argjentinës, në moshën 19 vjeçare.

## Statistikat 
### Klubet
*Redaktuar më 11 Maj 2014* 

### Kombëtarja
*Redaktuar më 13 Tetor 2014* 

## Trofe 
### Klubet
;São Paulo
*Copa Sudamericana: 2012

;Real Madrid
*UEFA Liga e Kampioneve: 2013–14
*Copa del Rey: 2013–14

## Referime 
## Lidhje të jashtme 
*Profili te SambaFoot
*Profili te BDFutbol
*Casemiro te National-Football-Teams.com
*Casemiro  – Rekordi në kompeticionet e FIFA
*Statistikat dhe profili te Zerozero